**הודעות המועצה לתאריך 23.6.22**

**כנס שיתוף ציבור בנושא תכנית המתאר הכוללנית לעמק חפר- יום רביעי 13.7.2022**

המועצה, יחד עם מנהל התכנון, מקדמים תכנית מתאר כוללנית לעמק חפר מזה כשלוש שנים.
התוכנית עוסקת במגוון נושאים שלהם יש השפעה על חיי היום יום של תושבי המועצה ובהם: מגורים, שירותי ציבור, תעסוקה, חקלאות, תיירות, דרכים, תשתיות ועוד.
התוכנית משקפת את חזון המועצה בתחומים השונים ולפיכך יש לה חשיבות רבה והשפעה ניכרת על אופייה המרחבי של המועצה בעשורים הבאים.
לאחר מספר סבבי תיאום עם נציגי הישובים, עם משרדי הממשלה, מוסדות תכנון ועם גופים סטטוטוריים נוספים, הגענו לשלב המבורך והמשמעותי של שיתוף הציבור הרחב בתוכנית.
מטרת המפגש היא לשתף אתכם, תושבות ותושבי עמק חפר, בעקרונות התכנון בתחומים השונים ולשמוע את התייחסותכם לקראת המשך קידומה של התוכנית בוועדה המקומית ובוועדה המחוזית לתכנון ובניה.

הכנס יתקיים באולם הכנסים במרכז האקדמי רופין ביום רביעי 13.7.22 בשעה 18:45 במעמד ראשת המועצה ד"ר גלית שאול.

**סדר יום מפורט, הרשמה להשתתפות פעילה (פיסית באולם הכנסים) או צפייה בזום (ללא אפשרות תגובה במהלך הכנס) בקישור הבא:**

<https://www.mk-hefer.org.il/html5/EventproLookup.taf?_function=details&_ID=42647&did=4547&G=13388&SM=13428>

**בואו לעשות מילואים – פיקוד העורף**

יחידת הקישור לרשות (יקל"ר) הפועלת מטעם פיקוד העורף במועצה מאתרת אנשי מילואים לשורותיה.

אם את/ה איש מילואים, חייל/ת או קצינ/ה,  מעוניין לתרום ולשרת במסגרת היקל"ר, אנו מחפשים:

תא  הסברה - עבודה בממשק צבאי אזרחי, התעסקות בדיגיטל ובמדיה החברתית. דורש ראש גדול, הבנה מערכתית וגזירת משמעויות.

מכלול אוכלוסייה - עיסוק בתחום האוכלוסייה, עבודה עם מכלול אוכלוסייה ברשות ברבדים השונים. דרושה חשיבה ויכולת מבצעית, עבודה בכמה ממשקים במקביל.

הכשרה תבוצע במסגרת פקע"ר .

אם אתם בעליי מוטיבציה, ראש גדול ונכונות לתרום מוזמנים ליצור קשר עם אילנית בטלפון 0529280543

**המשך שבוע נעים**